armvectores/hy_wikipedia_2023 huggingface dataset:
Վուդֆորդ շրջան (այլ կիրառումներ)

Վուդֆորդ շրջան, կարող է վերաբերել՝

Վուդֆորդ շրջան - ԱՄՆ Կենտուկի նահանգի 105 վարչական միավորներից մեկը։
Վուդֆորդ շրջան - ԱՄՆ Իլինոյս նահանգի 102 վարչական միավորներից մեկը։
Զագուստինո

Զագուստինո (ռուս.՝ Загустино), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիտորալ Սուլի գավառ (Պարաիբա)

Անվան այլ կիրառումների համար տե՛ս՝ Լիտորալ Սուլի գավառ (այլ կիրառումներ)
Լիտորալ Սուլի գավառ (պորտ.՝ Microrregião do Litoral Sul), գավառ Բրազիլիայում, մտնում է Պարաիբա նահանգի մեջ։ Մտնում է Զոնա դա Մատա Պարաիբանայի մարզի մեջ։ Բնակչությունը կազմում է 102 988 մարդ 2006 թվականի տվյալով։ Զբաղեցված տարածքը 1042,989 կմ²։ Բնակչության խտությունը 100,5 մարդ/կմ²։


== Վիճակագրություն ==
Համախառն ներքին արտադրանքը կազմել է 797 272 125,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 059,66 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,594


== Գավառի կազմ ==
Գավառի կազմի մեջ են մտնում հետևյալ համայնքները.

Ալյանդրա
Կաապորան
Պեդրաս դի Ֆոգու
Պիտիմբու
Կալմանկա (Կասմալայի վտակ)

Անվան այլ կիրառումների համար տե՛ս՝ Կալմանկա (այլ կիրառումներ)Կալմանկա (Կասմալայի վտակ) (ռուս.՝ Калманка (приток Касмалы)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կասմալա գետի ձախ ափով՝ 102 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200001540
Հիդրոլոգիական ուսումնասիրությունների կոդը - 115200154
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այխվալդ

Այխվալդ  (գերմ.՝ Aichwald), քաղաք Գերմանիայի Բավարիա երկրամասում։
Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 7558 մարդ (ըստ 2010 թվականի դեկտեմբերի 31-ի)։ Տարածքը կազմում է 14,68 կմ²։ Պաշտոնական կոդ՝ 08 1 16 076։


== Ծանոթագրություններ ==


== Արտաքին հղումներ ==
Պաշտոնական էջ
Նարնջագույն թզուկ

Նարնջագույն թզուկը սպեկտրալային K դասի և լուսավորության V դասի հիմնական հաջորդականության աստղն է։ Սրանք աստղեր են, որոնք միջանկյալ դիրք են զբաղեցնում M կարգի կարմիր թզուկների և G կարգի դեղին թզուկների միջև։ Նարնջագույն թզուկներն ունեն 0,5-ից 0,8 արևային զանգվածներ և 3900-5200 K արդյունավետ ջերմաստիճան ։
Նարնջագույն թզուկների միջին լուսավորությունը 0,1-ից 0,6 արեգակնային լուսավորություն է։ Բնորոշ նարնջագույն թզուկներն են՝ Alpha Centauri B- ն և Epsilon Indian- ը։


== Հետաքրքրությունը գիտության համար ==
Նարնջագույն թզուկները հետաքրքրություն են առաջացնում այլմոլորակային քաղաքակրթությունների որոնման համար (SETI), քանի որ դրանք հիմնական հաջորդականության վրա կայուն են 15-30 միլիարդ տարվա ընթացքում (սա 1,5-3 անգամ ավելի է, քան դեղին թզուկների, մասնավորապես՝ Արևի նույն ժամանակահատվածը)։ Դրա պատճառը ջրածնի ավելի ամբողջական սպառումն է, քան Արեգակի վրա, ինչպես նաև ավելի ցածր լուսավորությունը։ Այս գործոնները նպաստում են մշտական պայմանների ավելի երկար պահպանմանը մոլորակների ձևավորման և մոլորակների կյանքի ընթացքում։ Հետաքրքիր է, որ նարնջագույն թզուկների մեծ մասում աստղային ակտիվությունը (բծեր, բռնկումներ և զանգվածային արտանետումներ) զգալիորեն թույլ է, քան պայծառ դեղին և մութ կարմիր թզուկների մոտ։ Հիմնական հաջորդականությունից հետո նարնջագույն թզուկները նաև ընդարձակվում են կարմիր հսկայի և թափում իրենց պատյանները՝ կազմելով սպիտակ թզուկ, բայց այդ գործընթացները շատ ավելի դանդաղ են, քան Արևի և մյուս դեղին թզուկների վրա։ Բացի այդ, հաշվի առնելով տիեզերքի տարիքը (13 միլիարդ տարի), ոչ մի նարնջագույն թզուկ դեռ չի դարձել կարմիր հսկա։


== Տես նաև ==
Դեղին թզուկ
Կարմիր թզուկ


== Ծանոթագրություններ ==


== Հղումներ ==
E. Mamajek (2011)։ «A Modern Mean Stellar Color and Effective Temperatures (Teff) # Sequence for O9V-Y0V Dwarf Stars»։ Վերցված է 2019-06-05 
Habets, G. M. H. J.; Heintze, J. R. W. Empirical bolometric corrections for the main-sequence // Astronomy and Astrophysics : journal. — 1981. — Vol. 46. — P. 193. — Bibcode: 1981A&AS...46..193H.
Burn the Witch

Burn the Witch, Ռադիոհեդ անգլիական ռոք խմբի երգը, որը թողարկվել է 2016 թվականի մայիսի 3-ին XL Recordings լեյբլով։ A Moon Shaped Pool ալբոմի առաջին սինգլը։


== Պատմություն ==
Խմբի մշտական պրոդյուսեր Նայջել Գոդրիչի խոսքերով «Burn the Witch»-ի ստեղծագործական աշխատանքները տևել են տասնվեց տարի՝ հաշված տևական ընդմիջումները։ Խումբն առաջին անգամ փորձել է երգը ձայնագրել 2000 թվականին՝ Kid A ալբոմի կազմում ներառված երգերի ձայնագրման հետ։ Ավելի ուշ երգի վրա աշխատանքներ են տարվել նաև Hail to the Thief (2003) և In Rainbows (2007) ալբոմների ձայնագրման ժամանակ։ «Burn the witch» (թարգմանաբար՝ այրիր վհուկին) արտահայտությունը առկա է նաև Hail to the Thief ալբոմի շապիկի պատահական արտահայտությունների մեջ։ Երգի մասին խմբի վոկալիստ Թոմ Յորքը հիշատակել է 2005 թվականին Ռադիոհեդի պաշտոնական բլոգում։ «Burn the Witch»-ի տեքստը հրապարակվել է նույն կայքում 2007 թվականին։ 2006 և 2008 թվականներ որոշ համերգների ժամանակ խումբը կատարել է երգի որոշ առանձին հատվածներ։ Այնուամենայնիվ, մինչև 2016 թվականի մայիսի 3-ը «Burn the Witch»-ի ամբողջական ավարտուն տարբերակաը ոչ մի անգամ չի խնչել և չի ձայնագրվել։
2013 թվականին հարցազրույցներից մեկի ժամանակ Գոդրիչին խնդրեցին լույս սփռել Ռադիոհեդի դեռևս չձայնագրված կամ կիսատ ձայնագրված երգերի հետագա ճակատագրի վրա, ինչին ի պատասխան պրոդյուսերը նշեց, որ բոլոր երգերն ի վերջո կթողարկվեն վերջնական մշակումից հետո։ Այդ երգերի ցանկում էր նաև «Burn the Witch»-ը։ Իր խոսքերը հաստատելոի համար Գոդրիչը օրինակ բերեց խմբի «Nude» երգը, որը վերջնական մշակմամբ լույց ընծայվեց 2007 թվականին, բայց ստեղծվել էր դրանից տասներկու տարի առաջ։


== Երգի տեքստի մեկնաբանությունը ==
Երգի տեքստում կան նման տողեր. "մի մտածիր պատճառների մասին / խուսափիր տեսողական կոնտակտից/ պատասխան ռեակցիա մի տուր / կրակիր դեսպանորդների վրա / այրիր վհուկին": Pitchfork երաժշտական պարբերականը երգի տեքստը մեկնաբանում է, որպես զգուշացում ժամանակից աշխարհում գնալով ավելի ու ավելի տարածվող խմբակային մտածողությունից։ Որպես կամազուրկ ու ստրկացված ամբոխի վրա իշխանություն տարածելու օրինակ է բերվում 15-17-րդ դարերում Արևմտյան Եվրոպայում հայտնի վհուկների որսը՝ կախարդություններ անելու մեջ կասկածվող մարդկանց նկատմամբ զանգվածային հետապնդումները։
The Guardian թերթը երգի տեքստում միանգամայն այլ իմաստ է տեսնում. նրանց կարծիքով "Burn the Witch"-ում խոսքը վերաբերում է կառավարության՝ հասարակության նկատմամբ համապարփակ հսկողության ու սոցիալական մեդիայի միջոցով մարդու կյանքի բոլոր ոլորտներն իր աչքի ու հսկողության առաջ պահելու փորձերին։


== Քննադատների արձագանքը ==
Pitchfork պարբերականը "Burn the Witch"-ը շաբաթվա լավագույն երգն է համարել և գրել է հետևյալը.

The Guardian-ն այսպես է գնահատել երգը.


== Սինգլի կոմպոզիցիաների ցանկ ==


== Ծանոթագրություններ ==


== Արտաքին հղումներ ==
Երգի տեսահոլովակը youtube-ում
Սինգլի գրախոսականը theatlantic-ում
The Guardian-ի ամբողջական գրառումը սինգլի մասին
Հրանտ Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Հրանտ Հրաչի Խաչատրյան (հոկտեմբերի 26, 1951(1951-10-26), Բաղրամյան, Արտաշատի շրջան, Հայկական ԽՍՀ, ԽՍՀՄ), Հայաստանի քաղաքական գործիչ, Հայաստանի Գերագույն խորհրդի (1990 թ․), Հայաստանի Ազգային ժողովի 2-3 գումարումների պատգամավոր։


== Կենսագրություն ==
Ծնվել է 1951 թ. հոկտեմբերի 26-ին Արտաշատի շրջանի Բաղրամյան գյուղում։

1972 թ. ավարտել է Երևանի պոլիտեխնիկական ինստիտուտը։ Ճարտարագետ-ռադիոտեխնիկ։
1972-1973 թթ. ԳԱ ռադիոֆիզիկայի և էլեկտրոնիկայի ինստիտուտում աշխատել է ճարտարագետ,
1973-1978 թթ. Ռադիոֆիզիկական չափումների համամիութենական ինստիտուտում՝ ճարտարագետ, ավագ ճարտարագետ, խմբի ղեկավար։
1978-1983 թթ. և 1986-1990 թթ. Հրազդանի «Մեքենաշինարար» ԱՄ «Հատիս» կենտրոնում եղել է առաջատար ճարտարագետ, ենթաբաժնի վարիչ, բաժնի վարիչ։
1983-1986 թթ. Մոսկվայի ավիացիոն ինստիտուտում՝ ասպիրանտ, կրտսեր գիտաշխատող։


== Քաղաքական գործունեություն ==
1988 թ. Երևանի 26 կոմիսարների շրջանի սահմանադրական խմբի հիմնադիր նախագահ։
1989 թ. հիմնադրել և մինչև 2008 թ. ղեկավարել է «Սահմանադրական իրավունք միություն» կուսակցությունը։
1998 թ. եղել է ՀՀ Նախագահի թեկնածու, ՀՀ Նախագահին կից Քաղաքական խորհրդի գործադիր քարտուղար։
1990-1995 թթ.՝ ԳԽ պատգամավոր (թիվ 180 ընտրատարածք)։ ԳԽ անկախ պետականության հաստատման և ազգային քաղաքականության հարցերի մշտական հանձնաժողովի քարտուղար։
1999-2003 թթ.` ԱԺ պատգամավոր («Իրավունք և միաբանություն» դաշինքի համամասնական ընտրացուցակով)։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Իրավունք և միաբանություն» խմբակցության անդամ։
2003-2007 թթ.՝ ԱԺ պատգամավոր («Արդարություն» դաշինքի համամասնական ընտրացուցակով)։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Արդարություն» խմբակցության անդամ։
2005 թ. եղել է ՀՀ Մարդու իրավունքների պաշտպանի թեկնածու։Ամուսնացած է, ունի երկու որդի։


== Ծանոթագրություններ ==
Օլեշովկա

Օլեշովկա (ուկրաիներեն՝ Олішівка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1611 թվականին։
2001 թվականի տվյալներով Օլեշովկա գյուղում բնակվում էր 45 մարդ։ Բնակավայրը զբաղեցնում է 2,06 կմ² տարածք։ Բնակչության խտությունը կազմում էր 21,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կույտեժա

Կույտեժա (ռուս.՝ Куйтежа, կարել.՝ Kuiteža, ֆիններեն՝ Kuittinen), գյուղ Ռուսաստանի Կարելիայի հանրապետության Օլոնեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Պիեռ և Միքելոն

Սեն Պիեռ և Միքելոն (ֆրանսերեն՝ Saint-Pierre-et-Miquelon), ֆրանսիական անդրծովյան համայնք Ատլանտյան օվկիանոսի մի քանի կղզյակների վրա, որոնք ընկած են կանադական Նյուֆաունդլենդ կղզուց 20 կմ դեպի հարավ՝ Կաբոտի նեղուցում։ Սեն Պիեռ և Միքելոնը միակ տարածքն է, որը մնացել է Նոր Ֆրանսիա գաղութից։


== Ծանոթագրություններ ==
Նովոմոսկովկա (այլ կիրառումներ)

Նովոմոսկովկա, կարող է վերաբերել՝

Նովոմոսկովկա - գյուղ Ռուսաստանի Ռոստովի մարզի Կաշարսկի շրջանում
Նովոմոսկովկա - գյուղ Ռուսաստանի Ռոստովի մարզի Սովետսկի շրջանում
Դինաստիա (հիմնադրամ)

Անվան այլ կիրառումների համար տե՛ս՝ Դինաստիա (այլ կիրառումներ)«Դինաստիա» հիմնադրամ (ռուս.՝ Фонд «Династия»), Դմիտրի Զիմինի կողմից հիմնված հետխորհրդային Ռուսաստանի ընտանեկան ներդրումների առաջաին ոչ առևտրային ընտանեկան հիմնադրամը, որի նպատակն է Ռուսաստանի հիմնարար գիտության աջակցումը և զարգացումը։
2015 թվականի մայիսին «Դինաստիա» հիմնադրամը Ռուսաստանում ճանաչվել է օտարերկրյա գործակալ։ Այդ կապակցությամբ Դմիտրի Զիմինը հայտարարել է անձնական միջոցներից ֆինանսավորման դադարեցման և հիմնադրամի հնարավոր փակման մասին։ Հուլիսի 31-ին հայտարարվել է հիմնադրամի փակման մասին։


== Տես նաև ==
Գիտության հանրամատչելիացում
Ֆորդի հիմնադրամ
Պոտանինի բարեգործական հիմնադրամ
Բաց Ռուսաստան


== Ծանոթագրություններ ==


== Արտաքին հղումներ ==
Պաշտոնական կայքը և արխիվը (ռուս.)
Կարևոր է սկսել խոսել // Lenta.ru, 13.12.2010 — հարցազրույց հիմնադրամի գործադիր տնօրեն Աննա Պիոտրովսկայայի հետ (ռուս.)
Շուրջը թշնամիներ, լրտեսներ և օտարերկրյա գործակալներ են Archived 2015-12-22 at the Wayback Machine. (ռուս.)
Russia turns screw on science foundation Ministry of Justice labels Dynasty Foundation a ‘foreign agent’//Nature 521, 273 (21 May 2015) (անգլ.)
Նոյեմբերի 27

Նոյեմբերի 27, տարվա 331-րդ (նահանջ տարիներին՝ 332-րդ) օրն է։

Տարվա ավարտին մնում է 34 օր։


== Դեպքեր ==
1095՝ Հռովմի Ուրբանոս II պապը հայտարարում է Առաջին խաչակրաց արշավանք սկսելու մասին


== Ծնունդներ ==
1701 - Անդերս Ցելսիուս (մ. 1744) Anders Celsius շվեդ աստղագետ և ֆիզիկոս
1867 - Նիկոլայ Կիժներ (մ. 1935) Николай Матвеевич Кижнер խորհրդային քիմիկոս
1876 - Վիկտոր Կապլան (մ. 1934) Viktor Kaplan ավստրիացի ինժեներ
1897 - Գևորգ Աբով (մ. 1965) գրող, թարգմանիչ, գրականագետ
1901 - Կարանդաշ (մ. 1983) Карандаш ռուս ծաղրածու դերասան
1927 - Վլադիմիր Աբաջյան (մ. 2013) ասմունքող
1940 - Բրյուս Լի (մ. 1973) Bruce Lee հոնկոնգյան ծագումով ամերիկացի կինոդերասան
1942 - Ջիմի Հենդրիքս (մ. 1970) Jimi Hendrix ամերիկացի երաժիշտ և երգիչ
1947 - Ալբերտ Սոխիկյան,հայ ճարտարապետ, քանդակագործ, նկարիչ
1951 - Քեթրին Բիգելոու Kathryn Bigelow ամերիկացի ռեժիսոր և փրոդյուսեր
1953 - Բորիս Գրեբենշչիկով Борис Борисович Гребенщиков ռուս րոք երաժիշտ
1956 - Թաթոս Գևորգյան (մ. 2018), հայ ազատամարտիկ, Արցախյան պատերազմի մասնակից
1960 - Յուլիա Տիմոշենկո Юлiя Володимирiвна Тимошенко (Грiгян) ուկրաինացի քաղաքական գործիչ
1964 - Ռոբերտո Մանչինի Roberto Mancini իտալացի ֆուտբոլիստ և գլխավոր մարզիչ
1968 - Մայքլ Վարդան Michael S. Vartan հայազգի դերասան
1984 - Սաննա Նիլսեն Sanna Victoria Nielsen շվեդ փոփ երգչուհի
1985 - Արմեն Տիգրանյան, ֆուտբոլիստ


== Մահեր ==
Մ.թ.ա. 8՝Հորացիոս
511 - Քլոդվիգ I
1570՝ քանդակագործ և ճարտարապետ Յակոպո Սանսովինո
1574՝ ֆրանսիացի մաթեմատիկոս Աբրահամ դը Մուավր
1852՝ անգլիացի մաթեմատիկոս Ադա Լավլեյս
1895՝ ֆրանսիացի թատերա- և արձակագիր Ալեքսանդր Դյումա
1923՝ անգլիացի ֆուտբոլիստ, պաշտպան Արթուր Բեմբրիջ
1936՝ հույն գործարար և ֆինանսիստ Բազիլ Զախարով
1937՝ հայ դասական բանաստեղծ, թարգմանիչ Եղիշե Չարենց
1965 - Ստեփան Կարճիկյան խորհրդային նյարդախտաբան
1985՝ ֆրանսիացի պատմաբան Ֆեռնան Բրոդել
2015 - Զարեհ Խրախունի, հայ բանաստեղծ
2020֊ Զավեն Աբրահամյան, դերասան


== Տոներ ==


== Ծանոթագրություններ ==
Ահաբեկչություն Կվետտայում

Ահաբեկչություն Կվետտայում (անգլ.՝ Quetta attacks), ահաբեկչական գործողություն Պակիստանի Կվետտա քաղաքում, որը տեղի է ունեցել 2016 թվականի օգոստոսի 8-ին։ Այդ օրը մահապարտները հարձակվեցին Կվետտայի պետական հիվանդանոցի վրա` իրենց հետ ունենալով պայթուցիկ սարք և զինամթերք և նախնական տվյալներով վիրավորվել էր ավելի քան 130 մարդ։ Մահացածները հիմնականում եղել են իրավաբաններ, ովքեր գտնվում էին Կվետտայի հիվանդանոց, քանի որ մինչ այդ հիվանդանոց էր տեղափոխվել իրավաբան Բիլալ Անվար Քասին։ Վերջինս սպանվել էր անհայտ մարդասպանի կողմից։ Ահաբեկչական գործողության պատասխանատվությունը դրվում է այնպիսի իսլամիստական խմբավորումների վրա, ինչպիսիք են Ջամաթ ուլ Ահրարը և ԻԼԻՊը։ Գործողության արդյունքում մահացել է ավելի քան 93 մարդ, 120-ը` վիրավորվել։


=== Միջազգային արձագանք ===
ՄԱԿ-ի գլխավոր քարտուղար Բան Կի Մունը, ԱՄՆ Սպիտակ տան մամլո խոսնակ Ջոշ Էրնսթը, Աֆղանստանի նախագահ Աշրաֆ Գանին և Ֆրանսիայի նախագահ Ֆրանսուա Օլանդը դատապարտել են ահաբեկչական ակտը։ Պակիստանի և Մեծ Բրիտանիայի կրիկետի ազգային հավաքականները մեկ րոպե լռությամբ հարգել են զոհերի հիշատակը։ Բոլոր խաղացողները կրել են սև թևկապ` ի սատար զոհվածների հիշատակին։
Facebook սոցիալական կայքը ակտիվացրել է «Facebook Safety Check» ծառայությունը, որը հնարավորություն է տալիս մարդկանց կայքում ցույց տալու, որ իրենք ապահով վայրում են գտնվում։


=== Ահաբեկչության պատասխանատուներ ===
Եվ Պակիստանի թալիբները, և ԻԼԻՊը իր վրա է վերցրել ահաբեկչական գործողության պատասխանատվությունը։ Անգամ ԻԼԻՊը հայտարարել է, որ ահաբեկչական գործողությունը իրականացվել է «Պակիստանի ոստիկանության և պաշտպանության նախարարության սանձարձակ գործողությունների դեմ»։
Այդուհանդերձ, Ջամաթ ուլ Ահրար խմբավորումը, որը թալիբանի պակիստանյան ճյուղի ահաբեկչական խմբավորումներից է, նույնպես իր վրա է վերցրել հոսպիտալի վրա հարձակման պատասխանատվությունը։ Խմբավորումը սպառնում է, որ նոր ահաբեկչություններ տեղի կունենան, մինչև «իսլամական արմատական կարգեր չհաստատվեն Պակիստանում»։
Երկրում եռօրյա սուգ էր հայտարարվել։ Պակիստանի դեսպանատներում բացվել էին սգո մատյաններ, որտեղ ցավակցական գրառումներ են կատարել աշխարհի մի շարք երկրների ղեկավարներ։


== Ծանոթագրություններ ==


== Արտաքին հղումներ ==
Սթիվեն Դարբի

Սթիվեն Դարբի (անգլ.՝ Stephen Darby, հոկտեմբերի 6, 1988(1988-10-06), Լիվերպուլ, Անգլիա, Միացյալ Թագավորություն), անգլիացի ֆուտբոլիստ, «Բրեդֆորդ Սիթի» ակումբի պաշտպան։


== Կարիերա ==
2006 թվականին Անգլիայի Պատանեկան գավաթի խաղարկման ժամանակ Սթիվենը հանդես էր գալիս որպես երիտասարդական «Լիվերպուլ» ակումբի ավագ և պաշտպան։ 2006 թվականին դեկտեմբերի 5-ին ստացել է հայտ, որ խաղալու են «Գալաթասարայ» ակումբի դեմ, որը տեղի ունեցավ ՈՒԵՖԱ Չեմպիոնների Լիգայի խմբային փուլում։ 2 տարի անց, 2008 թվականի դեկտեմբերին, Սթիվենը առաջնելույթ է կատարել «Լիվերպուլ» ակումբում, վերջին չեմպիոնների լիգայի խմբային խաղում ՊՍՎ դեմ։ 2011-2012 թվականներին մրցաշրջանի ավարտից հետո Դարբին ազատվեց Լիվերպուլի կողմից։ 2 օր հետո Սթիվենը պայմանագիր կնքեց Անգլիայի լիգայի «Բրեդֆորդ Սիթի» ակումբի հետ։


== Աղբյուրներ ==
Խաղացողի անձնագիրը պաշտոնական «Բրեդֆորդ Սիթի» կայքում Archived 2014-10-09 at the Wayback Machine.
Պրոֆիլը transfermarkt.com կայքում(անգլ.)
Խաղացողի անձնագիրը LFCHistory.net (անգլ.)
Խաղացողի անձնագիրը Liverbird.ru (ռուս.)
Ցուցանիշները soccerbase.com կայքում (անգլ.)
Շուրա-Կոպիևսկայա

Շուրա-Կոպիևսկայա (ուկրաիներեն՝ Шура-Копіївська), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1950 թվականին։
2001 թվականի տվյալներով Շուրա-Կոպիևսկայա գյուղում բնակվում էր 1 233 մարդ։ Բնակավայրը զբաղեցնում է 3,48 կմ² տարածք։ Բնակչության խտությունը կազմում էր 354,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիշողություններ Իսպոլինյան սարերի մասին

«Հիշողություններ Իսպոլինյան սարերի մասին» (ինչպես նաև «Հսկա լեռներ», գերմ.՝ Erinnerungen an das Riesengebirge), նկարը նկարել է գերմանացի նկարիչ Կասպար Դավիդ Ֆրիդրիխը 1835 թվականին։ Ստեղծագործությունը իրենից ներկայացնում է Հսկա լեռների բնապատկերը, որը արված է մեծ բարձրությունից։ Կտավը համարվում է բնանկարին բնորոշ ստեղծագործություն՝ ստեղծված ռոմանտիզմի ոճով։ Կտավը ցուցադրվել է պետերբուրգյան Էրմիտաժի գերմանական մշակույթի պատկերասրահում։


== Ծանոթագրություններ ==


== Արտաքին հղումներ ==
«Հիշողություններ Իսպոլինյան սարերի մասին» caspardavidfriedrich.org կայքում(անգլ.)
Հսկիչ-դրամարկղային մեքենայի կտրոն

Հսկիչ-դրամարկղային մեքենայի կտրոն, հակիրճ՝ ՀԴՄ կտրոն, Հսկիչ-դրամարկղային մեքենայի միջոցով հատուկ ժապավենի վրա տպագրվող կտրոն։ Ժամանակակից ՀԴՄ-ների մեծամասնությունում տպելու համար օգտագործվում է ջերմաթուղթ։
Որոշ պետություններում ՀԴՄ կտրոնների վրա տեղադրված է պետության տարբերանշանը և որևէ գրությունը, որը թույլ է տալիս պարզել մեքենայի հսկիչ-դրամարկղային մեքենայի արտադրողին և մակնիշը։ Օրինակ, Լիտվայում տպած բոլոր ՀԴՄ կտրոնների վրա կարելի է գտնել LTF գրությունը և երկու լատինական տառից կազմված մեքենայի մակնիշի կոդը։ Պետության տարբերանշանը տեղադրված է նաև իտալական, լեհական, չեխական (MF) ՀԴՄ կտրոնների վրա։


== Հայաստան ==
Հայաստանում գործում է 2004 թվականի նոյեմբերի 22-ին ընդունված «Հսկիչ-դրամարկղային մեքենաների կիրառման մասին» Հայաստանի օրենքը։
Հայաստանում ՀԴՄ-ի միջոցով տպագրվող կտրոնի վրա գրանցվող տեղեկությունները պետք է լինեն հայերենով։


== Ծանոթագրություններ ==


== Արտաքին հղումներ ==
ՀԴՄ֊ների վաճառք և սպասարկում
Տիանա (այլ կիրառումներ)

Տիանա, կարող է վերաբերել՝

Տիանա - մունիցիպալիտետ Իսպանիայում
Տիանա - կոմունա Իտալիայում, գտնվում է Սարդինիա մարզի Նուորո գավառում
Սուրբ Օհան վանք (այլ կիրառումներ)

Սուրբ Օհան վանք, կարող է վերաբերել՝

Սուրբ Օհան վանք - վանք Հայաստանի Սյունիքի մարզի Կարճևան գյուղից 3,5 կմ հեռավորության վրա
Սուրբ Օհան վանք - վանք Մալաթիայի մարզի Հեքիմխան ավանում
Սուրբ Օհան վանք - վանք Մալաթիա քաղաքից հյուսիս, Եփրատի աջակողմյան վտակ Մելաս (Թոխմա) գետի գետաբերանում գտնվող կղզյակի վրա
Վիգոնցա

Վիգոնցա  (իտալերեն՝ Vigonza), քաղաք Իտալիայում, գտնվում է Վենետո մարզում՝ Պադովա գավառում։ Սահմանակից է Կադոնեգե, Կամպոդարսեգո, Ֆիեսո դ'Արտիկո, Նովենտա Պադովանա, Պադովա, Պիանիգա, Ստերա, Վիլլանովա դի Կամպոսամպիերո համայնքներին։
Բնակչությունը կազմում է 20421 մարդ (2004 թ.)։ Բնակչության միջին խտությունը 589 մարդ/կմ²։ Զբաղեցնում է 33, 32 կմ² տարածք։ Փոստային ինդեքս՝ 35010։ Հեռախոսային կոդ՝ 049։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Արտաքին հղումներ (իտալ.)


== Ծանոթագրություններ ==
(3722) Ուրատա

(3722) Ուրատա (անգլ.՝ Urata), աստերոիդ աստերոիդների հիմնական գոտում։ Հայտնաբերվել է 1927 թվականի հոկտեմբերի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,235687 ա. մ., առավելագույնը մոտենում է 1,7898 ա. մ. հեռավորության վրա և հեռանում 2,6816 ա. մ.։ Արեգակի շուրջ մեկ ամբողջական պտույտ է կատարում 1221 երկրային օրվա ընթացքում, իր ուղեծրով շարժվելով միջինում 0,294841 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3722) Ուրատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սվետլանա Կոնովալովա

Սվետլանա Իգորևնա Կոնովալովա (ռուս.՝ Светла́на И́горевна Конова́лова, փետրվարի 10, 1990(1990-02-10), Շիլովո (քաղաքատիպ ավան, Շիլովսկի շրջան), Ռյազանի մարզ, ՌԽՖՍՀ, ԽՍՀՄ), ռուս պարալիմպիկ բիաթլոնիստ, դահուկավազորդ, 2014 թվականի Սոչիի ձմեռային պարալիմպիկ խաղերի բիաթլոնի և դահուկավազքի չեմպիոն (12,5 կմ, նստած)։ Ընդհանուր առմամբ տնային խաղերում նվաճել է հինգ մրցանակ` երկու ոսկի, երկու արծաթ և մեկ բրոնզ, 5 կմ մրցավազքում եղել է 5-րդը։ Շվեդիայի Սոլեֆտեո քաղաքում 2013 թվականին բիաթլոնի 10 կմ մրցավազքում արժանացել է բրոնզե մեդալի։ Միջազգային պարալիմպիկ կոմիտեի բիաթլոնի աշխարհի գավաթի կրկնակի դափնեկիր (2011/2012, 2013/2014):  Միջազգային դասի Ռուսաստանի սպորտի վարպետ։


== Պարգևներ ==
«Հայրենիքին մատուցած ծառայությունների համար» IV աստիճանի շքանշան (մարտի 17 2014 թ.) - ֆիզիկական կուլտուրայի և սպորտի զարգացման, Սոչի քաղաքում անցկացվող 2014 Ձմեռային պարալիմպիկ խաղերում սպորտային նվաճումների համար։


== Աշխարհի գավաթի խաղարկության արդյունքներ ==


=== Բիաթլոն ===
2011/2012՝ 1-ին տեղ (545 միավոր), 8 մրցավազք, 5 պոդիում
2012/2013՝ 4-րդ տեղ (481 միավոր), 5 մրցավազք, 2 պոդիում
2013/2014՝ 1-ին տեղ (635 միավոր), 8 մրցավազք, 6 պոդիում


==== Հաղթանակներ ====


=== Դահուկավազք ===
Сезон 2011/2012: 3-րդ տեղ (473 միավոր), 10 մրցավազք, 2 պոդիում
Сезон 2012/2013: 8-րդ տեղ (279 միավոր), 4 մրցավազք, 1 պոդիում
Сезон 2013/2014: 4-րդ տեղ  (389 միավոր), 8 մրցավազք, 3 պոդիումՄինչև 2014 թվականի պարալիմպիկ խաղերի էստաֆետը միջազգային մրցաշարերում երբեք չի հաղթել։


== Ընտանիք ==
Սվետան ծնվել է ողնաշարի ծանր վնասվածքով. նրան թողել են մանկատանը։ 23 տարեկանում պատահաբար իմացել է, որ քույր ունի՝ Եվգենիա, և նրանք հանդիպել են։ Եվգենյա Կուլիկովան եղել է Սոչիի պարալիմպիկ խաղերի կամավոր։


== Ծանոթագրություններ ==


== Արտաքին հղումներ ==
Профиль на сайте Международного паралимпийского комитета
Ելենա Բլագինինա

Ելենա Ալեքսանդրի Բլագինինա (ռուս.՝ Елена Александровна Благинина, մայիսի 14 (27), 1903, Սվերդլովսկի շրջան, Ռուսաստան - ապրիլի 24, 1989(1989-04-24), Մոսկվա, ԽՍՀՄ), ռուս բանաստեղծուհի, թարգմանչուհի, ԽՍՀՄ գրողների միության անդամ։


== Կենսագրություն ==
Ելենա Բլագինինան ծնվել է 1903 թվականի մայիսի 27-ին երկաթուղայինի ընտանիքում։ 1913-1922 թվականներին սովորել է Կուրսկի Մարիանյան գիմնազիայում ու Կուրսկի մանկավարժական ինստիտուտում։ 1921 թվականին տեղափոխվել է Մոսկվա։ Ելենա Բլագինինայի բանաստեղծություններն սկսել են տպագրվել 1921 թվականին։ 1925 թվականին ավարտել է Մոսկվայի Վ. Բրյուսովի անվան գրական-գեղարվեստական բարձրագույն ինստիտուտը։ Մի քանի տարի աշխատել է «Իզվեստիա» թերթում։
Ամուսնացած է եղել բանաստեղծ Գեորգի Օբոլդուևի հետ, որը 1933 թվականին ձերբակալվել է հակախորհրդային պրոպագանդայի համար և աքսորվել երեք տարով։ Ելենա Բլագինինան հուշեր գրել է նրա մասին։
1940-ական թվականներին Ելենա Բլագինինան դարձել է Խորհրդային Միության առաջատար մանկագիրներից մեկը։ 1942 թվականին «Սոյուզմուլտֆիլմ» ստուդիայում նկարահանվել է «Աղվեսը, նապաստակն ու աքաղաղը» մուլտֆիլմը Ելենա Բլագինինայի սցենարով։
1946 թվականին թողարկվել են մի քանի ռադիոհաղորդումներ Ելենա Բլագինինայի սցենարով։
1950-ական թվականներին, երբ սկսվել են հալածանքներ բանաստեղծ Բորիս Պաստեռնակի դեմ, պաշտպանել է նրան, իսկ հետագայում նաև Գրողների միությունից հեռացված Լիդիա Չուկովսկայային։
1969 թվականին թողարկվել է «Колобок» ամսագրի ձայնասկավառակը, որտեղ Ելենա Բլագինինան կարդում է իր բանաստեղծությունները։
Ելենա Բլագինինան մահացել է 1989 թվականին Մոսկվայում։ Թաղված է Մոսկվայի մոտ գտնվող Գոլիցինի գերեզմանատանը, որտեղ գտնվել է գրողների տունը։
2018 թվականի դեկտեմբերի 27-ին Ռուսաստանի գրողների միության Օրյոլի մարզային կազմակերպության նախաձեռնությամբ և Սվերդլովսկի ժողովրդական պատգամավորների շրջանային խորհրդի որոշմամբ սահմանվել է Ելենա Բլագինինայի անվան գրական ամենամյա բաց մրցանակ։


== Ստեղծագործությունը ==
1933 թվականից «Мурзилка» ու «Затейник» մանկական ամսագրերի մշտական հեղինակներից է, ավելի ուշ աշխատել է որպես խմբագիր։ 1936 թվականին լույս են տեսել Ելենա Բլագինինայի առաջին մանկական գրքերը՝ «Осень» և «Садко»։ Բլագինինայի գրքերը (ավելի քան 40) միշտ էլ սիրված են եղել հանրության կողմից։
Ելենա Բլագինինան նաև թարգմանել է մանկական բանաստեղծություններ (մասնավորապես Լև Կվիտկոյի ստեղծագործությունները), Տարաս Շևչենկոի, Յուլիան Տուվիմի ստեղծագործությունները, Մարիա Կանոպնիցկայայի հեքիաթները։ 1938 թվականից ի վեր թարգմանել է ավելի քան 30 գիրք։


== Պարգևներ ==
«Պատվո նշան» երկու շքանշան
«1941-1945 թվականների Հայրենական մեծ պատերազմի ժամանակ անձնվեր աշխատանքի համար» մեդալ
«Ի նշանավորումն Վլադիմիր Իլյիչ Լենինի ծննդյան 10-ամյակի» մեդալ


== Ծանոթագրություններ ==


== Աղբյուրներ ==
Казак В.։ Лексикон русской литературы XX века.


== Գրականություն ==
Приходько В. А. Елена Благинина. Очерк творчества. — М., 1971.
Озеров Лев. И только песня остаётся… Памяти Елены Благининой // Детская литература, 1989, № 9.
Բանաքյուրաք

Բանաքյուրաք, Բալաքուրակ գետակ Կուրի ավազանում։ Այդպես է կոչվում Կուրի աջակողմյան Քյուրաքչայի աջակողմյան Բուզլուխչայ վտակը իր վերին հոսանքի շրջանում։


== Ծանոթագրություններ ==
Արպայա

Արպայա (իտալերեն՝ Arpaia), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 1 878 մարդ, բնակչության խտությունը կազմում է 376 մարդ/կմ²։ Զբաղեցնում է 5 կմ² մակերես տարածք։ Փոստային ինդեքս՝ 82012, հեռախոսային կոդ՝ 00823։


== Ժողովրդագրություն ==
Բնակչության աճը


== Ծանոթագրություններ ==
Բարկաթ

Բարկաթ, գյուղ Արևմտյան Հայաստանում, Վանի վիլայեթի Արծկեի գավառակում։


== Պատմություն ==
XIX դարի վերջին և XX դարի սկզբին գյուղը բռնագրավված էր Հուսեին փաշայի և նրա ազգականների կողմից։ Գյուղը վերջնականապես ավերվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 12 տուն՝ 162 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժողովածու (1098)

Ժողովածու (1098), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1098 թվի տակ։ Ձեռագիրը գրվել է 1320 թվականին Ասիլ, Մխիթար գրիչների կողմից։ Գրված է թղթի վրա, որը ունի 16,5x12,3 չափս։ Ձեռագիրը կազմված է 424 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ՝ 15բ, 279ա, 315բ, 375բ, հետագայի` 170ր (16-րդ դար), 2ա (1709 թվական)։


== Բովանդակություն ==
Ճառք, քարոզք, խրատք (Յովհ. Երզնկացի, Յովհ. Մանդակունի, Ոսկեբերան, Վարդան վրդ., Վանական վրդ., Դիոնէսիոս, Կիր. Երզնկացի, Ես. Նշեցի, Վահրամ, Ան. Նարեկացի, անանուն)
Կարգ ձեռնադրութեան սարկաւագաց և քահանայից
Միխ. Ասորւոյ Յաղագս քահանայական կարդաց
Երզնկայ Կողբաւոյ վասն արարչութեան աոուրց
Վարդանայ մեկնութիւն արարածոց
Ներս. Շնորհալւոյ մեկնութիւն Մատթէի
Յաղագս բնութեան մարդոյ (ի չորից գոյացեալ)
Հաւատամք
Նախերդան քարոզից
Անուանք մոգուց թագաւորաց


== Ծանոթագրություններ ==
Moth into flame (սինգլ)

Moth into Flame, Մետալիկա խմբի երկրորդ սինգլն է՝ իրենց տասներորդ ստուդիական Hardwired... To Self-Destruct ալբոմից հետո։ Երգն առաջին անգամ կատարվեց The Howard Stern Show-ի ժամանակ՝ 2016 թվականի սեպտեմբերի 26-ին, որից մի քանի ժամ հետո ՅուԹյուբում և նրանց պաշտոնական էջում տեղադրվեց դրա պաշտոնական տեսահոլովակը։ Երգն ունեցավ իր առանձին կատարումը Webster Hall-ում 2016 թվականի սեպտեմբերի 27-ին՝ նվիրված հիմնադիր բասիստ Կլիֆ Բուրտոնի մահվան 30-ամյա հիշատակին։
Երգն օգտագործվել է որպես Ամերիկյան TBS's ELEAGUE հեռուստատեսային ընկերության Counter-Strike Major հաղորդման երկու սեզոնների պաշտոնական թեմատիկ երաժշտություն։ Մետալիկան փետրվարի 12-ին 59-րդ Annual Grammy Awards-ի ժամանակ երգը կատարեց Լեդի Գագայի հետ։


== Նախապատմություն ==
Ջեյմս Հեթֆիլդն ասում էր, որ այս երգի ոգեշնչումը նա ստացել էր Էմի Ուայնհաուսի մասին 2015 թվականի Amy վավերագրական ֆիլմը նայելուց հետո։ ­


== Խմբի անդամներ ==
Ջեյմս Հեթֆիլդ - առաջին վոկալ, ռիթմային կիթառ
Կիրկ Հեմմետ- առաջին կիթառ
Ռոբերտ Տրուջիլիո- բաս կիթառ, բեք վոկալ
Լարս Ուլրիխ- հարվածային գործիքներ


== Ծանոթագրություններ ==
Էրոլ Ֆորբս

Էրոլ Ֆորբսը (անգլ.՝ Errol Forbes, ապրիլի 6, 1948(1948-04-06)) 90-ականների ֆուտբոլային մրցավար է Տրինիդադ և Տոբագոյից։
Գլխավոր մրցավարի դեր է կատարել 1991 թ. մինչև 17 տարեկանների աշխարհի առաջնության մեկ և 1991 թ. ոսկե գավաթի երկու հանդիպումներում։
Ներկայումս հանդիսանում է կրիկետի թիմի մարզիչ։


== Հղումներ ==
«Errol Forbes»։ World Referee։ Վերցված է 2015-09-14 
«Errol Forbes»։ footballzz.com։ Վերցված է 2015-09-14 
«Errol Forbes»։ footballdatabase.eu։ Վերցված է 2015-09-14 
«Errol Forbes»։ worldfootball.net։ Վերցված է 2015-09-14
Մելքիոր

Մելքիոր, մելխիոր (գերմաներեն`Melchior, ֆրանսերեն` maillechort-ի աղավաղված ձևը, ֆրցի գյուտարարներ Մայոյի (Maillot) և Շորիեի (Chorier) անունով), պղնձի համաձուլվածքը հիմնականում նիկելի (5-30%) հետ։ Մելքիորը արծաթասպիտակավուն է, ունի մեծ կոռոզիակայունություն, սառը և տաք վիճակներում լավ մշակվում է ճնշմամբ։ Կիրառվում է ամանեղեն, մետաղադրամներ, ճշգրիտ մեխանիկայի դետալներ, բժշկական գործիքներ և այլ իրեր պատրաստելու համար։
Հունաստանի և Դանիայի արքայադուստր Թեոդորա

Հունաստանի և Դանիայի արքայադուստր Թեոդորա (հունարեն՝ Θεοδώρα της Ελλάδας και Δανίας, մայիսի 30, 1906(1906-05-30), Տատոյ, Acharnes Municipality, Արևելյան Ատտիկե, Attica Prefecture, Հունաստան - հոկտեմբերի 16, 1969(1969-10-16), Կոնստանց, Գերմանիա), հույն արքայազն Անդրեյի երկրորդ դուստրը, արքայազն Բերտոլդ Բադենացու կինը։ Էդինբուրգի դուքս արքայազն Ֆիլիպի՝ Եղիսաբեթ II թագուհու ամուսնու ավագ քույրերից մեկն է։


== Կենսագրություն ==


=== Ընտանիք և վաղ տարիներ ===
Թեոդորան ծնվել է 1906 թվականի մայիսի 13-ին հունական արքայական ընտանիքի ամառանոցում՝ Տատոյի պալատում՝ լինելով հունական և դանիական արքայազն Անդրեյի և Ալիսա Բատենբերգի երկրորդ դուստրը։ Ընտանիքում ավելի վաղ ծնվել է դուստր Մարգարիտան։ Թեոդորայից հետո ծնվել են նաև կրտսեր դստրերը՝ Սեսիլիան և Սոֆյան, իսկ 1921 թվականին ծնվել է միակ որդին՝ արքայազն Ֆիլիպը, որը 1947 թվականին ամուսնական դաշն է կնքել Մեծ Բրիտանիայի ապագա թագուհի Եղիսաբեթ II-ի հետ։ Հորական կողմից նա Գլյուքսբուրգների տոհմից առաջին հույն թագավոր Գեորգիոս I-ի (դանիացի թագավոր Քրիստիան IX-ի և ռուս մեծ իշխանուհի Օլգա Կոնստանտինովնայի որդին) թոռնուհին է, մորական կողմից՝ գերմանական արքայազն Լյուդվիգ Ալեքսանդր Բատենբերգի և 	Հեսսենի և Ռայնի արքայադուստր Վիկտորյայի թոռնուհին։ Ալիսա Բատենբերգը եղել է ռուս վերջին կայսրուհի Ալեքսանդրա Ֆեոդորովնայի զարմուհին։
1917 թվականին արքայազն Անդրեյի ընտանիքը, ինչպես հունական թագավորական ընտանիքի շատ անդամներ, ստիպված էր հեռանալ արտերկիր` արքայադուստր Թեոդորայի հորեղբայր Կոնստանտինոս I-ի հրաժարականից հետո։ Հաջորդող մի քանի տարիներին ամուսինները երեխաների հետ ապրել են Շվեյցարիայում։ 1920 թվականին Կոնստանտինոս I-ի կրկին գահ բարձրանալուց հետո ընտանիքը կարճ ժամանակով վերադարձել է Հունաստան՝ Կերկիրա կղզում գտնվող Մոն Ռեպոս ամառանոց։ Հույն-թուրքական երկրորդ պատերազմում հունական բանակի պարտությունը հանգեցրել է Կոնստանտինոս I-ի երկրորդ գահընկեցությանը։ Արքայազն Անդրեյը ձերբակալվել է և դատից հետո ընտանիքով արտաքսվել երկրից։ Ամուսինները երեխաների հետ լքել են Հունաստանը անգլիական HMS Calypso նավով։


== Ծանոթագրություններ ==
Բելֆոս

Բելֆոս (ֆր.՝ Bellefosse), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 132 մարդ, բնակչության խտությունը` 17.98 մարդ/կմ²։ Բնակավայրը զբաղեցնում է 7.34 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 20։ Ակտիվության ցուցանիշը կազմում է 74,7 %։ 59 աշխատունակ մարդկանցից աշխատել է 53 անձ (31 տղամարդ և 22 կին)։ Գործազուրկ են եղել 6 անձ (0 տղամարդ և 6 կին)։ 20 անաշխատունակներից 8-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պանտելեյմոնովկա (այլ կիրառումներ)

Պանտելեյմոնովկա, կարող է վերաբերել՝

Պանտելեյմոնովկա - գյուղ, Ուկրաինայի Դոնեցկի մարզի Յասինովատսկի շրջանում
Պանտելեյմոնովկա - քաղաքատիպ ավան, Ուկրաինայի Դոնեցկի մարզի Գորլովկայի քաղաքային խորհրդում
Իննովկենտիոս III (հակապապ)

Իննովկենտիոս III (լատ.՝ Innocentius Tertius, մոտ 1110, Սեցե, Լատինա, Լացիո, Իտալիա - մոտ 1183, Կավա դե Տիրենի, Սալեռնո, Կամպանիա, Իտալիա), Հռոմի Կաթոլիկ եկեղեցու հակապապ, որը կառավարել է 1179-1180 թվականներին։ Աշխարհիկ անունը՝ Լանդո Դի Սեցա։ Ալեքսանդր III պապի կառավարման ժամանակաշրջանի չորս հակապապերից վերջինն էր։


== Կենսագրություն ==
Իննովկենտիոս III պապը սերում է գերմանական ծագում ունեցող ընտանիքից։ 1179 թվականի սեպտեմբերի 29-ին մի խումբ ընդդիմադիրներ, որոնք չէին ընդունում Ալեքսանդր III պապին, Լանդո դի Սեցեին ընտրում են պապ։ Նա հաստատվում է Հռոմից ոչ հեռու մի փոքր ամրոցում, որը ստացել էր իր եղբորից՝ Վիկտոր IV հակապապից։ Ընտրությունից մի քանի ամիս անց նա հրաժարվում է գահից և 1180 թվականին մահանում է Լա-Կավա վանքում։


== Ընտրություն ==
1179 թվականին Ալեքսանդր III պապի թշնամիները ստիպում են նրան փախչել Հռոմից։ Սակայն շատ եվրոպական երկրներ որպես պապ ընդունում էին նրան, իսկ նորընտիր՝ Իննովկենտիոս III-ին սատարում էր Ֆրիդրիխ I Բարբարոսա կայսրը։
Հռոմում նրա աջակիցները եղել են հռոմեական հզոր Տուսկուլում ընտանիքները, ովքեր նաև աջակցում էին նախորդ երկու հակապապերին ՝Վիկտոր IV-ին և նրա հաջորդ Պասքալիս III-ին։ Վերջինիս եղբայրը՝ Վիկտոր IV-ը, Լանդոյին տալիս է մի ամրոց Պալոմբարայում, որպեսզի այնտեղ նա պաշտպանվի Ալեքսանդր III-ի կողմնակիցներից։ Մի քանի ամիս անց կարդինալ Հուգոն կաշառելով պահակներին՝ ներխուժում է ամրոց։ Իննովկենտիոս III-ն ու նրա կողմնակիցները փակվում են Լա Կավա վանքում 1180 թվականին։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Արտաքին հղումներ ==
«Иннокентий III» (անգլերեն)։ Encyclopædia Britannica։ Արխիվացված է օրիգինալից 2012-05-24-ին։ Վերցված է 2012-02-23
Յուրչենկովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Յուրչենկովսկի գյուղական խորհուրդ (այլ կիրառումներ)Յուրչենկովսկի գյուղական խորհուրդ  (ուկրաիներեն՝ Юрченківська сільська рада), Ուկրաինայի Խարկովի մարզի Չուգունևսկի շրջանում։
2001 թվականի տվյալներով Յուրչենկովսկի գյուղական խորհրդում բնակվում էր 485 մարդ։ Բնակավայրը զբաղեցնում է 42.89 կմ² տարածք։ Բնակչության խտությունը կազմում էր 11.31 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վերբովո (գյուղ, Սմոլենսկի շրջան)

Վերբովո (ռուս.՝ Вербово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոմոսկովսկի շրջան (Դնեպրոպետրովսկի մարզ)

Նովոմոսկովսկի շրջան (ուկրաիներեն՝ Новомосковський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Նովոմոսկովսկ։


== Աշխարհագրություն ==
Շրջանի տարածքի մակերեսը կազմում է 1990 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 75828 մարդ։ Բնակչության խտությունը կազմում էր 38,1 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Էբրահիմ Գոլեստան

Էբրահիմ Գոլեստան (պարսկերեն՝ ابراهیم گلستان, հոկտեմբերի 19, 1922(1922-10-19), Շիրազ, Իրան), պարսիկ արձակագիր։
Ազդվել է Էռնեստ Հեմինգուեյից ու Ուիլյամ Ֆոլքներից։ Այս գրողներին առաջին անգամ ինքն է թարգմանել պարսկերեն։ Գոլեստանը 1949 թվականին տպագրում է պատմվածքների անդրանիկ ժողովածուն՝ «Աշնան վերջին ամիս ազարը», որն արդյունք է նրա հասարակական գործունեության ընթացքում ծագած կասկածների ու երկմտանքների։ Այս ստեղծագործությունն արտացոլում է քաղաքական տարուբերումներից հուսահատ մտավորականության տվայտանքները։ Իր պատմվածքներում հեղինակը սուզվում է հերոսների ներաշխարհը՝ հիմնականում հիշողությունների վերարտադրմամբ։ Սյուժեի զարգացման ընթացքում անցյալն անընդհատ նորանոր պատկերներով է վերահառնում։ Գոլեստանը չափազանց կարևորում է ձևի խնդիրը։

  
Նրա ոճը պատկերավոր է և սահուն։ Նա մեծ հաջողություններ է արձանագրել կինոյի ոլորտում։ «Աշնան վերջին ամիս ազարը» պատմվածքների ժողովածուից շուրջ վեց տարի հետո Գոլեստանը հրատարակել է «Ստվերի որսը» և ապա «Առուն, պատը և ծարավը», «Չար ոգիների վիհի գանձերի գաղտնիքը», «Մակընթացություն և մառախուղ»։ Ապրում է Լոնդոնում։


== Էբրահիմ Գոլեստանը հայերեն ==
Մակընթացություն և մառախուղ (պատմվածք)։ Մետաքսի ճամփան (Իրանի ժամանակակից պատմվածքը), Ե., Ապոլոն, 1996, էջ 70-73։ Պարսկերենից թարգմ.՝ Խաչիկ Խաչեր։


== Ծանոթագրություններ ==


== Արտաքին հղումներ ==
Էբրահիմ Գոլեստան. Ծառերը
Էբրահիմ Գոլեսթան․ Ձուկն ու իր կեսը
Սիլիա Սավադոգո

Սիլիա Սավադոգո (անգլ.՝ Cilia Sawadogo, 1965, Լայպցիգ, Արևելյան Գերմանիա), կանադա-բուրկինա-գերմանական կինոեեժիսոր, անիմացիոն ֆիլմեր ստեղծող։ 


== Կենսագրություն ==
Ծնվել է Լայպցիգում, 1965  թվականին։ Հայրը բուրկինացի է , մայրը՝ գերմանուհի։ Անիմացիայի տեխնիկա է ուսումնասիրել Մոնրեալի Կոնկորդիա համալսարանում, որն ավարտել է 1989 թվականին և պրոֆեսիոնալ մակարդակով ձեռնամուխ եղել ֆիլմեր ստեղծելու գործին։ 1992-1993 թվականներին անիմացիաներ է պատրաստել «Սեզամ փողոց» խորագիրը կրող ամերիկյան մանկական հեռուստաշոուի (American children's show Sesame Street) համար։ 1993 թվականին ստեղծել է իր առաջին խոշոր գործը՝ «Կինը երեք ամուսնու հետ» (La femme mariée à trios hommes) անիմացիոն ֆիլմը, որն արժանացել է մի շարք մրցանակների։ 1990-ական թվականներին Կանադայի ազգային կինոբաժանմունքի համագործակցությամբ պատրաստել է մի շարք կարճամետրաժ անիմացիոն ֆիլմեր, 1995 թվականին մասնակցել է Jonas et Lisa կինոնկարի ստեղծմանը։ Ներկայումս անիմացիաներ, պլակատներ ստեղծելու, գրքեր նկարազարդելու հետ մեկտեղ պրոֆեսորի կոչումով դասախոսում է «Կոնկորդիա» համալսարանում;


== Ֆիլմագրություն ==
Սավադոգոյի հեղինակած կարճամետրաժ ֆիլմերը.


== Պարգևներ ==
La Femme mariée à trois hommes/«Կինը երեք ամուսնու հետ» ֆիլմի համար
Vues d'Afrique փառատոնի մրցանակ «Երիտասարդ Աֆրիկա» անվանակարգում
Naissance/«Ծնունդ» ֆիլմի համար
Vues d'Afrique փառատոնի մրցանակ՝ որպես ինքնատիպ ստեղծագործություն
Cristopher change de nom/«Քրիստոֆերը փոխում է իր անունը» ֆիլմի համար
Վանկուվերի կինոյի և տեսանյութերի (վիդեոյի) Reel to Real միջազգային փառատոնի մրցանակ «Լավագույն ինովացիոն կարճամետրաժ ֆիլմ» անվանակարգում, 2003
Կոլամբուսի կինոյի և տեսանյութերի (վիդեոյի) միջազգային փառատոնի արծաթե մրցանակ, 2001
Le Joueur de cora/«Կորա խաղացողը» ֆիլմի համարՈւագադուգուում անցկացվող կինոյի և հեռուստատեսության համաաֆրիկյան փառատոնի Ouemoi 97 մրցանակ
Festival du film de Giffoni կինոփառատոնի մրցանակ


== Ծանոթագրություններ ==
Քյոթուն

Քյոթուն, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակի Քյոթունի գյուղախմբում։ Հանդիսանում էր գյուղախմբի կենտրոն։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դեղաբանությունը Հայաստանում

Դեղաբանություն 1922 թվականին Գ. Մեդնիկյանի նախաձեռնությամբ ԵՊՀ բժշկական ֆակուլտետում կազմակերպվել է դեղաբանությոան ամբիոն, որին կից 1965 թվականին բացվել է սիրտաևոթ համակարգի դեղաբանության պրոբլեմային լաբորատորիա։ 1968 թվականին համանուն լաբորատորիա է ստեղծվել Սրտաբանության ինստիտուտում։ Դեղաբանության զարգացմանը նպաստել է նաև 1963 թվականին Ս. Դովլաթյանի նախաձեռնությամբ կազմակերպված փորձարար, թերապիայի և օրգանական սինթեզի լաբորատորիան։ Ուսումնասիրվել են հանքային ջրերի ազդեցության մեխանիզմները ստամոքսաղիքային համակարգի շարժողական ֆունկցիաների վրա (Գ. Մեդնիկյան, Ս. Միրզոյաև)։ Հայրեն մեծ պատերազմի և հետպատերազմյան տարիներին, մի շարք դեղանյութերի փոխարինողների ստացման անհրաժեշտությունից ելնելով, դեղաբանության ամբիոնը Բուսաբանության ինստիտուտի հետ ուսումնասիրել է հանրապետության բուսական պաշարները և հայտնաբերել ավելի քան 65 ալկալոիդակիր բույսեր (Ս. Միրգոյան, Թ. Թադևոսյան)։ Փորձարար, հետազոտություններով բացահայտվել են բուսական ծագման հակաբիոտիկներ, շնչառության և արյան շրջանառության խթանիչներ, արյան ճնշումն իջեցնող, միզամուղ, արյունահոսությունը դադարեցնող դեղանյութեր։
ԵՊԲՀ դեղաբանության ամբիոնը ՆՕՔՀ-ի և Կենսաքիմիայի ինստիտուտի հետ մշակել է նյութի կառուցվածքի կապը նրա դեղաբան, ազդեցության հետ։ Հետազոտվել են ստամոքսաղիքային համակարգի ֆունկցիաների վրա անգլերենի և քվատերոնի ազդեցության առանձնահատկությունները։ Կարևոր են նաև հակախոցային նոր դեղանյութերի որոնման և դրանցից առավել ակտիվ պատրաստուկների ազդեցության մեխանիզմների ուսումնասիրությունները (Ս. Միր443 զոյան, Ա. Թադևոսյան)։ Աշխատանքներ են կատարվել ուղեղային արյան շրջանառության վրա գամմաամինակարագաթթվի (ԳԱԿԹ) ներգործության մեխանիզմների ուսումնասիրման վերաբերյալ (Վ. Հակոբյան, Կ. Մելքոնյան, Լ. Բալյան, Ա. Բայկով, Լ. Եդիգարովա)։ Նյարդաքիմիական տեսությունը հետագայում զարգացել է Վ. Հակոբյանի և ԵՊԲՀ դեղաբանության ամբիոնում կատարված աշխատանքներով։ Շարժող, ակտիվության սահմանափակման պայմաններում ուղեղային հեմոդինամիկայի կարգավորման շարժընթացներում ԳԱԿԹ-համակարգի ազդեցության ուսումնասիրումն ընդգրկում է տեսական և գործնական, մի շարք կարևտր հետազոտություններ, որոնք բացահայտում են ուղեղային արյան շրջանառության խանգարումների առաջացման և վերջիններիս համուղղման նուրբ մեխանիզմները։ Գաբրիելյանի ղեկավարած ԳՀ խումբն ուսումնասիրել է անոթ-արյուն համակարգի ֆունկցիոնալ հավասարակշռության խանգարումները զանազան արտակարգ (քրոնիկ, բազմաբաղադրատարր գերհույզ) և որոշ ախտաբան, վիճակներում (պարբերական հիվանդություն, անոթ, հիվանդություններ), ինչպես նաև բացահայտված խանգարումների հնարավոր դեղորայքային բուժումը, այդ թվում՝ ժողովրդական բժշկության մեջ ավանդաբար օգտագործվող դեղաբույսերից ստացվող բուսական պատրաստուկների օգնությամբ է։
Ստեփան Գալֆայան

Վիքիպեդիայում կան հոդվածներ  Գալֆայան ազգանունով այլ մարդկանց մասին:Ստեփան Գալֆայան (), հայ ճարտարապետ, քանդակագործ։


== Կենսագրություն ==
Ստեփան Գալֆայանը հայ ճարտարապետ, քանդակագործ է։ Նկարիչ Հարություն (Արիել) Աճեմյանի հայրն է։ Ապրել և ստեղծագործել է Կոստանդնուպոլսում։


== Մատենագրություն ==
Արիել Աճեմյան։ «Հայաստանի կոչնակ», 1939, 14 հոկտեմբերի։


== Ծանոթագրություններ ==
Միհրան Մխիթարյան

Միհրան Հովհաննեսի Մխիթարյան (դեկտեմբերի 16, 1904(1904-12-16) - դեկտեմբերի 16, 1972(1972-12-16), Երևան, Հայկական ԽՍՀ, ԽՍՀՄ), հայ խորհրդային ճարտարապետ։ ԽՍՍՀ վաստակավոր շինարար (1966)։ ԽՄԿԿ անդամ 1925 թվականից։ Հայաստանի ճարտարապետների միության անդամ (1936)։


== Կենսագրություն ==
1935 թվականին ավարտել է Լենինգրադի արդյունաբերական շինարարության ինժեներների ինստիտուտի ճարտարագիտական ֆակուլտետը։ 1937-1939 թթ. եղել է «Հայպետնախագիծ» տրեստի տնօրեն։ Մխիթարյանի նախագծերով կառուցված շենքերից առավել ուշագրավ են համարվել Երևանի ժամացույցի գործարանի գլխավոր մասնաշենքը (1948), Կիրովականի (այժմ՝ Վանաձոր) պոլիմերային սոսինձների գիտահետազոտական-նախագծային ինստիտուտի շենքը (1958), Երևանի կոմպլեքսային էլեկտրասարքավորման համամիութենական գիտահետազոտական և նախագծային ինստիտուտի շենքը (1960), կաբելի գործարանի համալիրը (1963), Ալավերդու գարեջրի գործարանը (1953)։


== Ծանոթագրություններ ==
Նուսկո

Նուսկո (իտալերեն՝ Nusco), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 4420 մարդ, բնակչության խտությունը կազմում է 83 մարդ/կմ²։ Զբաղեցնում է 53 կմ² մակերես։ Փոստային ինդեքս՝ 83051, հեռախոսային կոդ՝ 0827։
Կոմունայի հովանավորն է համարվում Սանտ Ամատոն։ Տոնը նշվում է ամեն տարի սեպտեմբերի 30-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պալմաս դի Մոնտի Ալտու

Պալմաս դի Մոնտի Ալտու (պորտ.՝ Palmas de Monte Alto), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Գուանամբի գավառի կազմի մեջ։ Բնակչությունը կազմում է 21 096 մարդ՝ 2007 թվականի տվյալներով։ Գրավում է 2 789,417 կմ2 տարածք։ Բնակչության խտությունը՝ 7,1 մարդ/կմ²։


== Պատմություն ==
Քաղաքը հիմնադրվել է 1918 թվականի հուլիսի 23-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 37.866.829,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.898,09 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,641 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սուրբ Մարիամ Աստվածածին մատուռ (Սարիգյուղ)

Սուրբ Մարիամ Աստվածածին մատուռ, Հայ առաքելական եկեղեցի, որը կառուցվել է 2003 թվականին, գտնվում է Հայաստանի Տավուշի մարզում, մարզկենտրոնից 19 կմ հյուսիս, Աղստև գետի ձախ կողմում Սարիգյուղ գյուղում։


== Ճարտարապետություն ==
Քառակուսի գմբեթավոր փոքրիկ կառույց է, կառուցված սրբատաշ բազալտ տեսակի քարից։ 
Մատուռը ունի մեկ մուտք, իսկ մուտքի վերևի մասում՝ բարավորի տակը կա բազալտե խաչ։ 
Մուտքի աջ կողմում շինարարական արձանագրություն է, որում գրված է․

Մատուռը ցանկապատ է, իսկ մատուռի աջկողմում գտնվում է երկու հուշարձան՝ խաչքար և հուշակոթող։
Խաչքարը նվիրված է Արցախում զոհված ազատամարտիկների հիշատակին, իսկ հուշակոթողը նվիրված ի հիշատակ Հայ անմեղ զոհերի հիշատակին, մասնավորապես Եղեռնի, Սումգայիթի և 1988 թվականի երկրաշարժի։


== Պատկերասրահ ==

		
		
		


== Ծանոթագրություններ ==
Քեյթ Բարթոն

Քեթրին «Քեյթ» Բարթոն (անգլ.՝ Katherine "Kate" Burton,սեպտեմբերի 10, 1957(1957-09-10)[…], Ժնև, Շվեյցարիա), ամերիկյան թատրոնի, կինոյի և հեռուստատեսության դերասանուհի։


== Անձնական կյանք ==
Քեյթ Բերթոնը ծնվել է Շվեյցարիայում՝ Ժնևում՝ պրոդյուսեր Սիբիլ Բերթոնի (1929-2013) և դերասան Ռիչարդ Բարթոնի (1925-1984) ընտանիքում։ Նա դերասանուհի Էլիզաբեթ Թեյլորի խորթ դուստրն է (1932-2011)։ Քեյթը նաև ունի կրտսեր քույր՝ Ջեսիկան և մեկ քույր Էմի Քրիստոֆերը։ 1979 թվականին նա Բրաունի համալսարանում ստացել է բակալավրի աստիճան։ 1983 թվականին ավարտել է Եյլի համալսարանի թատերական դպրոցը։


== Կարիերա ==
Քեյթ Բարթոնի կարիերայի առաջին հաջողությունը եղել է 1982 թվականի Բրոդվեյի «Present Laughter» բեմադրությունը։ Դրանից հետո նա ավելի մեծ հաջողությունների է հասել թատրոնում՝ մի շարք բեմադրություններում գլխավոր դերեր խաղալով։ 2002 թվականը դերասանուհու համար դարձել է առավել հաջողակ․ նա ստացել է «Թոնի» բարձրագույն թատերական մրցանակի միանգամից երկու անվանակարգ՝ «պիեսում լավագույն դերասանուհի» և «պիեսում երկրորդ պլանի լավագույն դերասանուհի» անվանակարգերում։ Մեկ տարվա ընթացքում կրկնակի անվանակարգը նրան նույն մակարդակի վրա է դրել Ամանդա Պլամմերի, Դանա Այվիի և Յան Մաքսվելի հետ, որոնք նույնպես տարբեր տարիների միանգամից արժանացել են երկու անվանակարգերի։
Բարթոնը իր հոր հետ միասին հայտնվել է «Աննայի հազար օրը» ֆիլմում, «Մեծ իրարանցում փոքր Չինաստանում», «Առաջին կանանց ակումբը», «Կյանք Մայքի հետ», «Սառցե փոթորիկ» և «Մաքս Փեյն» ֆիլմերում։ Նա նաև նկարահանվել է մի քանի անկախ ֆիլմում։
Բարթոնը իր դերերով նկատելի է եղել նաև հեռուստատեսությունում․ «Նշումներ իմ դստեր համար» հեռուստաֆիլմում ունեցած դերի համար 1996 թվականին արժանացել է «Էմմի» մրցանակի։ Նա նաև հայտնվել է «Օրենք և կարգ», «Արևմտյան թև», «Արդար Էմին», «Լավ կինը», «Փնտրողը» և «Օրենք և կարգ։ Հատուկ ստորաբաժանում» սերիալների էպիզոդներում։
2005-2007 թվականների ընթացքում Քեյթ Բարթոնը Շոնդա Ռայմսի «Գրեյի անատոմիա» սերիալում կատարել է Էլիս Գրեյի դերը, որը նախկին նորարարական վիրաբույժ է և որը ներկայումս տառապում է ալցհայմերի հիվանդությամբ։ Այդ դերի համար նա գովասանքի է արժանացել քննադատների կողմից և արժանացել է «Էմմի» մրցանակի երկու անվանակարգերի՝ «Լավագույն հրավիրված դերասանուհի դրամատիկ հեռուստասերիալում»՝ 2006 և 2007 թվականներին։ 2011 թվականին Շոնդա Ռայմսը Բերթոնին հրավիրել էր «Սկանդալ» սերիալում փոխնախագահ Սալի Լենգստոնի դերը կատարելու համար։


== Ծանոթագրություններ ==